
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1444 

5 Ιουνίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπερωριακή Εργασία Μονίμων και ΙΔΑΧ Υπαλλήλων ΕΜΥ, 

Έτους 2014. 1 

θέσπιση διαδικασιών δειγματοληψίας και εργαστηριακής 
ανάλυσης προϊόντων ζωικής προέλευσης, στο πλαίσιο 
του επισήμου ελέγχου, στα σφαγεία οπληφόρων και 
πουλερικών και προϋποθέσεις για τη μείωση της συ¬ 
χνότητας δειγματοληψίας στο πλαίσιο του αυτοελέγ¬ 
χου των επιχειρήσεων τροφίμων και ειδικότερα των 


σφαγείων οπληφόρων. 2 

ΑΠΟΦΑΣΕΙΣ 

Αριθμ. Φ.479.21/ΑΔ 583493/Δ/Σ.1189 (1) 


Υπερωριακή Εργασία Μονίμων και ΙΔΑΧ Υπαλλήλων ΕΜΥ, 
Έτους 2014. 

Η ΑΝΑΠΛΗΡΩΤΡΙΑ 
ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις του άρθρου 20 του Ν. 4024/2011 (ΦΕΚ 226/τ. 
Α') «Συνταξιοδοτικές ρυθμίσεις, ενιαίο μισθολόγιο -βαθμολό¬ 
γιο, εργασιακή εφεδρεία και άλλες διατάξεις εφαρμογής του 
μεσοπρόθεσμου πλαισίου δημοσιονομικής στρατηγικής 2012- 
2015», ως ισχύει μετά τις τροποποιήσεις και συμπληρώσεις 
αυτού [Ν. 4058/2012 (ΦΕΚ 63/τ. Α'), Ν. 4038/2012 (ΦΕΚ 14/τ. Α'), 
Ν. 4047/2012 (ΦΕΚ 31Α/τ. Α'), Ν. 4071/2012 (ΦΕΚ 85/τ. Α') και 
Ν. 4147/2013 (ΦΕΚ 98/τ. Α')]. 

2. Το άρθρο 90 του Π.Δ. 63/2005 (ΦΕΚ 98/τ. Α') «Κωδικο¬ 
ποίηση νομοθεσίας για την Κυβέρνηση και τα Κυβερνητικά 
Όργανα». 

3. Την υπ’ αριθμ. Φ.451/41/10623/1-3-2000 απόφαση του Υφυ¬ 
πουργού Εθνικής Άμυνας, που καθορίζει τις Υπηρεσίες του 
Υπουργείου Εθνικής Άμυνας που λειτουργούν σε 24ωρη βάση. 

4. Την υπ’ αριθ. 2/112235/13-12-2013 απόφαση Αν. Υπουργού 
Οικονομικών, με την οποία ορίζεται η διάθεση των πιστώσε¬ 
ων των ΚΑΕ 0511 και 0512 των Υπουργείων στο 50% για το 
πρώτο εξάμηνο και στο 90% μέχρι το τέλος του οικονομικού 
έτους 2014. 

5. Τις εγγεγραμμένες στον προϋπολογισμό οικονομικού 
έτους 2014 πιστώσεις του Ειδικού Φορέα 11-420 (ΕΜΥ) για 
αμοιβή - αποζημίωση της υπερωριακής, νυχτερινής και εξαι¬ 
ρέσιμων ημερών απασχόλησης στους ΚΑΕ 0511 και 0512. 

6. Την ανάγκη αντιμετώπισης από την Εθνική Μετεωρο¬ 
λογική Υπηρεσία, η οποία λειτουργεί σε 24ωρη βάση, της 


δαπάνης-αμοιβής των ωρών απασχόλησης Μονίμων και ΙΔΑΧ 
Υπαλλήλων για εργασία πέραν του κανονικού ωραρίου ερ¬ 
γασίας, για κάλυψη εκτάκτων ή επειγουσών υπηρεσιακών 
αναγκών, της ΕΜΥ. 

7. Την υπ’ αριθμ. Υ304 απόφαση του Πρωθυπουργού με την 
οποία ανατίθενται αρμοδιότητες στην Αναπληρώτρια Υπουρ¬ 
γό Εθνικής Άμυνας Φωτεινή Γεννηματά του Γεωργίου (ΦΕΚ 
1635/Β'/2-7-2013), αποφασίζουμε: 

1. Εγκρίνουμε την υπερωριακή, νυχτερινή, Κυριακών και εξαι¬ 
ρέσιμων ημερών υπερωριακή εργασία με αμοιβή, πέραν από 
το κανονικό ωράριο, η οποία κρίνεται απαραίτητη για την 
αντιμετώπιση εκτάκτων ή επειγουσών υπηρεσιακών αναγκών 
για το έτος 2014: 

Στην Εθνική Μετεωρολογική Υπηρεσία (ΕΜΥ) ΕΦ 11-420, για 
εκατόν ένα (101) Μονίμους και ΙΔΑΧ υπαλλήλους: 

α. Στον ΚΑΕ 0511 το ποσό των 42.100 ευρώ, για κάλυψη 10.500 
ωρών υπερωριακής απογευματινής εργασίας. 

β. Στον ΚΑΕ 0512 το ποσό των 179.900 ευρώ, για κάλυψη 
35.000 ωρών νυχτερινής Κυριακών και εξαιρέσιμων ημερών 
εργασίας. 

2. Η υπερωριακή εργασία σε όλες τις ημέρες της εβδομάδας 
ορίζεται, ως απογευματινή από 15ης και μέχρι 22ας ώρας και 
ως νυκτερινή από 22ας μέχρι της 6ης πρωινής. 

3. Οι ώρες απογευματινής υπερωριακής εργασίας δεν μπο¬ 
ρεί να υπερβαίνουν τις είκοσι (20) ανά Υπάλληλο μηνιαίως. Σε 
Υπαλλήλους που εργάζονται σε υπηρεσίες που λειτουργούν, 
βάσει νόμου, όλες τις ημέρες του μήνα ή σε δωδεκάωρη ή 
εικοσιτετράωρη βάση, στην καθ’ υπέρβαση εργασία οι ώρες 
νυκτερινής, Κυριακών και Εξαιρέσιμων ημερών δεν μπορούν 
να υπερβούν τις δεκαέξι (16) ώρες κατά περίπτωση τον μήνα. 

4. Η δαπάνη που θα προκύψει από το σύνολο των εγκεκρι¬ 
μένων ωρών υπερωριακής απασχόλησης για το έτος 2014, σε 
καμιά περίπτωση δεν μπορεί να υπερβεί τις εγγεγραμμένες 
πιστώσεις στους οικείους ΚΑΕ της ΕΜΥ και την αποδεσμευ- 
θείσα πίστωση από το Υπουργείο Οικονομικών. 

5. Ισχύς της απόφασης από δημοσιεύσεως στην Εφημερίδα 
της Κυβέρνησης. 

6. Υπεύθυνη για την παρακολούθηση και τον έλεγχο παροχής 
της υπερωριακής απασχόλησης ορίζεται η Προϊσταμένη της 
Διεύθυνσης Πολιτικού Προσωπικού ΓΕΑ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 28 Μαΐου 2014 

Η ΑΝΑΠΛΗΡΩΤΡΙΑ ΥΠΟΥΡΓΟΣ 

ΦΩΤΕΙΝΗ ΓΕΝΝΗΜΑΤΑ 

Αριθμ. 1545/70158 (2) 

θέσπιση διαδικασιών δειγματοληψίας και εργαστηριακής ανά¬ 
λυσης προϊόντων ζωικής προέλευσης, στο πλαίσιο του επι¬ 
σήμου ελέγχου, στα σφαγεία οπληφόρων και πουλερικών 
και προϋποθέσεις για τη μείωση της συχνότητας δειγμα¬ 
τοληψίας στο πλαίσιο του αυτοελέγχου των επιχειρήσε¬ 
ων τροφίμων και ειδικότερα των σφαγείων οπληφόρων. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

1. Του άρθρου 20 παρ. 1 του ν. 248/1914 «Περί οργανώσεως 
της Ζωοτεχνικής και Κτηνιατρικής Υπηρεσίας» (Α' 110), που 
προστέθηκε με το άρθρο μόνο του α.ν. της 23.1.1936 (Α' 47) και 
συμπληρώθηκε με το άρθρο 62 παρ. 1 του ν. 2637/1998 (Α' 200). 

2. Του άρθρου 1 παρ. 1, 2, 3, 4 και 5 του ν. 1338/1983 «Εφαρ¬ 
μογή του κοινοτικού δικαίου» (Α' 34) όπως η παράγραφος 1 
έχει τροποποιηθεί με τη διάταξη του άρθρου 6 παράγραφος 
1 του ν. 1440/1984 «Συμμετοχή της Ελλάδος στο κεφάλαιο, στα 
αποθεματικά και στις προβλέψεις της Ευρωπαϊκής Κοινότη¬ 
τας Άνθρακος και Χάλυβος και του οργανισμού Εφοδιασμού 
ΕϋΠΑΤΟΜ» (Α' 70), του άρθρου 4 όπως αντικαταστάθηκε με 
το άρθρο 6 παρ. 4 του ν. 1440/1984 (Α' 70) και τροποποιήθη¬ 
κε τελευταία με το άρθρο 48 του ν. 3427/2005 (Α' 312) του 
άρθρου 3 όπως αυτό αντικαταστάθηκε από το άρθρο 65 του 
ν. 1892/1990 (Α' 101). 

3. Του άρθρου 90 του Κώδικα Νομοθεσίας για την Κυβέρ¬ 
νηση και τα Κυβερνητικά όργανα όπως η νομοθεσία αυτή 
κωδικοποιήθηκε και τέθηκε σε ισχύ με το άρθρο πρώτο του 
π.δ/τος 63/2005 (Α' 98). 

4. Του άρθρου 20 παρ. 1 του Π.Δ. 79/2007 «Αναγκαία συμπλη¬ 
ρωματικά μέτρα εφαρμογής των Κανονισμών (ΕΚ) υπ’ αριθμ. 
178/2002, 852/2004, 853/2004, 854/2004 και 882/2004 του Ευρω¬ 
παϊκού Κοινοβουλίου και του Συμβουλίου όσον αφορά τους κα¬ 
νόνες υγιεινής για τα τρόφιμα ζωικής προέλευσης, των επίσημων 
ελέγχων στα προϊόντα αυτά που προορίζονται για κατανάλωση 
από τον άνθρωπο και τους κανόνες υγείας και καλής διαβίωσης 
των ζώων και εναρμόνιση της κτηνιατρικής νομοθεσίας προς την 
υπ’ αριθμ. 2004/41 /ΕΚ Οδηγία του Ευρωπαϊκού Κοινοβουλίου και 
του Συμβουλίου», και ειδικότερα το άρθρο 20. 

5. Του Κανονισμού 2073/2005, της Επιτροπής, περί μικροβιο¬ 
λογικών κριτηρίων για τα τρόφιμα και ειδικότερα το κεφάλαιο 
3 Παράρτημα I για τη δυνατότητα εξαίρεσης μικρών σφαγείων 
από τη συχνότητα δειγματοληψίας. 

6. Της υπ’ αριθ. Υ 435/03-04-2014 (ΦΕΚ 831/Β'/03-4-2014) 
απόφαση του Πρωθυπουργού «Καθορισμός αρμοδιοτήτων του 
Αναπληρωτή Υπουργού Αγροτικής Ανάπτυξης και Τροφίμων 
Θεόφιλου Λεονταρίδη». 

7. Το γεγονός ότι από τις διατάξεις της παρούσας απόφασης 
δεν προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 
Σκοπός 

1. Με την παρούσα καθορίζονται: 

α. Οι διαδικασίες της επίσημης δειγματοληψίας για τις μικρο¬ 
βιολογικές αναλύσεις σφαγίων και επιφανειών σε ορισμένες 
εγκαταστάσεις του άρθρου 3 παράγραφος 2 του Π.Δ. 79/2007 
και ειδικότερα σε σφαγεία οπληφόρων και πουλερικών. Οι εν 
λόγω διαδικασίες περιγράφονται στα Παραρτήματα I. 

β. Οι προϋποθέσεις για τη μείωση της συχνότητας δειγμα¬ 
τοληψίας και ανάλυσης, στο πλαίσιο του αυτοελέγχου των 
επιχειρήσεων τροφίμων και ειδικότερα σφαγείων οπληφόρων. 

Οι υπεύθυνοι των σφαγείων οπληφόρων, εφόσον έχουν τη 
σύμφωνη γνώμη της τοπικής αρμόδιας κτηνιατρικής αρχής 
κατόπιν αιτήσεως τους, μπορούν κατά παρέκκλιση να διε¬ 
νεργούν μικροβιολογικές αναλύσεις σε σφάγια, στο πλαίσιο 
του αυτοελέγχου, με μειωμένη συχνότητα όπως περιγράφεται 
στο Παράρτημα II. Σε περίπτωση μη συμμορφούμενου αποτε¬ 
λέσματος η δειγματοληψία γίνεται με την αρχική συχνότητα. 


2. Όλες οι παραπάνω διαδικασίες θα επικαιροποιούνται σύμ¬ 
φωνα με τις επιστημονικές εξελίξεις και τις τροποποιήσεις 
της αντίστοιχης νομοθεσίας της Ε. Ένωσης. 

Άρθρο 2 
Αρμόδιες αρχές 

Ως αρμόδιες αρχές για την εφαρμογή της παρούσας καθο¬ 
ρίζονται οι αρμόδιες για τη διενέργεια επισήμων κτηνιατρικών 
ελέγχων στα σφαγεία αρχές της Περιφέρειας και των Περιφε¬ 
ρειακών Ενοτήτων. Τα δείγματα που συλλέγονται στο πλαίσιο 
του Επισήμου Ελέγχου σύμφωνα με το σημείο α του άρθρου 
1, θα αποστέλλονται στα Επίσημα Εργαστήρια τα οποία είναι 
διαπιστευμένα για τις αντίστοιχες μικροβιολογικές αναλύσεις. 

Άρθρο 3 
Παραρτήματα 

Παρατίθενται ακολούθως τα Παραρτήματα I, II, III, IV και V τα 
οποία αποτελούν αναπόσπαστο μέρος της παρούσας. 

ΠΑΡΑΡΤΗΜΑ I 

1. Διαδικασία Δειγματοληψίας για μικροβιολογικές δοκιμές/ 
αναλύσεις σε σφάγια 

1.1. Γενικοί Κανόνες δειγματοληψίας 

Οι μικροβιολογικές εξετάσεις στα σφάγια ζώων περι¬ 
λαμβάνονται στον Κανονισμό (ΕΚ) 2073/2005 και συνίστα- 
νται στην καταμέτρηση της Ολικής Μεσόφιλης Χλωρίδας 
(Ο.Μ.Χ., Σ.Α.Μ.. ΑΟΟ), την καταμέτρηση Εντεροβακτηριοει- 
δών (ΕηΙθΐΌ030ΐθΠ30β3β) και την ανίχνευση Σαλμονελλών 
(83ΐπηοηΘΐΐ3 ερρ.). Οι αρμόδιες αρχές μπορούν να εξετάζουν και 
οποιαδήποτε άλλη μικροβιολογική παράμετρο που θεωρούν 
ότι μπορεί να βοηθήσει την εκτίμηση της αποτελεσματικότη- 
τας των μέτρων υγιεινής που έχουν ληφθεί. 

Η δειγματοληψία διεξάγεται από τον επίσημο κτηνίατρο στο 
πλαίσιο του επισήμου ελέγχου ή από εκπαιδευμένο προσωπικό 
του σφαγείου στο πλαίσιο του αυτοελέγχου. 

1.2. Δειγματοληψία σφαγίων βοοειδών, χοίρων, προβάτων, 
αιγών και αλόγων 

Για τη δειγματοληψία λαμβάνονται δείγματα από πέντε 
τυχαία σφάγια. Τα δείγματα λαμβάνονται μετά τον καθαρισμό 
των σφαγίων αλλά πριν από την ψύξη τους. 

Τα σημεία δειγματοληψίας είναι διαφορετικά για κάθε είδος 
ζώου και επιλέγονται περιοχές του σφαγίου λαμβάνοντας 
υπόψη την τεχνολογία σφαγής που χρησιμοποιείται σε κάθε 
σφαγείο. Σκοπός είναι να εξετάζονται τα σημεία εκείνα με 
την μεγαλύτερη πιθανότητα μόλυνσης. Τα δείγματα που λαμ- 
βάνονται από διαφορετικά σημεία δειγματοληψίας ενός σφα¬ 
γίου, πρέπει να ομαδοποιούνται σε ένα δείγμα πριν από την 
εξέταση. Προτεινόμενα σημεία δειγματοληψίας αναφέρονται 
στον παρακάτω πίνακα. 


Βοοειδή 

Χοιρινά 

Πρόβατα, Αίγες 

Στέρνο 

Άκρο οπίσθιου 
άκρου (κότσι) 

Κοιλιακή χώρα 
(λαγόνια) 

Πλευρά 
(άνω μέρος) 

Οπίσθιο άκρο, 
πλάγια επιφάνεια 

θωρακική χώρα 
(εξωτερικά) 

Λαγόνια 

(εξωτερικά) 

Κοιλιακή χώρα 
(εξωτερικά) 

Βουβωνική χώρα 

Λαγόνια 

βουβωνική χώρα 
(εσωτερικά) 

Μέση ραχιαία 
χώρα (ράχη) 

Στήθος 

(εξωτερικά) 

Οπίσθιο άκρο 

Μέση κοιλιακή 
χώρα 

(εσωτερικά) 



Υπενθυμίζεται ότι όταν γίνεται επίσημη δειγματοληψία για 
μέτρηση εντεροβακτηριοειδών και αερόβιων αποικιών, τα 
δείγματα πρέπει να λαμβάνονται από τέσσερα σημεία κάθε 
σφαγίου με την καταστρεπτική μέθοδο έτσι ώστε τα τέσσερα 

δείγματα ιστών να αντιπροσωπεύουν συνολικά 20οπη 2 . Όταν 
γίνεται δειγματοληψία για ανίχνευση σαλμονελλών πρέπει να 
χρησιμοποιείται η μέθοδος δειγματοληψίας με τραχύ σπόγ¬ 
γο. Η συνολική περιοχή δειγματοληψίας πρέπει να καλύπτει 
τουλάχιστον 400 οιτι 2 . 

Η συνέπεια στη χρήση των ίδιων σημείων δειγματοληψίας 
σε βάθος χρόνου είναι σημαντική. Για τον λόγο αυτό προτι- 
μάται να χρησιμοποιούνται τα σημεία δειγματοληψίας που 
έχει επιλέξει το σφαγείο για τον αυτοέλεγχο. 

1.3. Δειγματοληψία σφάγιων πουλερικών 

Όταν γίνεται δειγματοληψία για ανίχνευση σαλμονελλών 
σε σφάγια πουλερικών, πρέπει να λαμβάνονται δείγματα από 
τουλάχιστον 15 σφάγια, η επιλογή των οποίων γίνεται τυχαία. 
Τα δείγματα λαμβάνονται μετά την ψύξη των σφαγίων, το 
πολύ όμως 12 ώρες μετά τη σφαγή. Πρέπει να λαμβάνεται 
τεμάχιο περίπου ΙΟρΓ από το δέρμα του λαιμού για κάθε 
σφάγιο. Σε κάθε περίπτωση, πριν από την εξέταση πρέπει να 
ομαδοποιούνται τα δείγματα από το δέρμα του λαιμού τριών 
σφαγίων προκειμένου να σχηματιστούν 5 τελικά δείγματα 
των 25ςΓ το καθένα. 

1.4. Τεχνική δειγματοληψίας 
Α. Καταστρεπτική μέθοδος 

Α1. Μέθοδος με διατρητικό (ΟογΚΌογθγ πιοΙΙιοά) 

Υλικά 

Αποστειρωμένο νυστέρι 
Αποστειρωμένη λαβίδα 

Αποστειρωμένο διατρητικό με επιφάνεια κοπής 5οιη 2 
Αποστειρωμένες πλαστικές σακούλες κατάλληλες για την 
συλλογή και την αραίωση του δείγματος. 

Φορητό φλόγιστρο 
Βαμβάκι ή ύφασμα 
Αιθανόλη 70% και 90% κ.ο. 

Συλλογή δειγμάτων 

Με τη βοήθεια αποστειρωμένου διατρητικού δημιουργείται 
μια οπή στο κατάλληλο σημείο της επιφάνειας του σφαγίου. 
Ο δίσκος δέρματος ή ιστού, που πρέπει να είναι πάχους 2πηπη 
περίπου, κόβεται με αποστειρωμένο νυστέρι και στην συνέχεια 
αφαιρείται με αποστειρωμένη λαβίδα και τοποθετείται σε 
κατάλληλη αποστειρωμένη πλαστική σακούλα η οποία έχει 
σημανθεί με τον κωδικό του δείγματος. 

Καθαρισμός και απολύμανση υλικών 
Το διατρητικό, το νυστέρι και η λαβίδα πρέπει να καθαρίζο¬ 
νται και να αποστειρώνονται μετά τη λήψη κάθε δείγματος ως 
εξής: Καθαρίστε με βαμβάκι ή ύφασμα εμποτισμένο με αιθα- 
νόλη 70%, βουτήξτε το εργαλείο σε αιθανόλη 70%, κάψτε την 
περίσσεια αιθανόλης και περιμένετε να κρυώσει το εργαλείο 
ή περιμένετε μέχρι να εξατμιστεί η αιθανόλη. 

Επειδή ο χρόνος που απαιτείται για τον καθαρισμό και την 
απολύμανση των εργαλείων είναι αρκετός, είναι καλύτερα να 
χρησιμοποιούνται τουλάχιστον δύο σετ εργαλείων. Πρέπει να 
λαμβάνεται μέριμνα ώστε τα εργαλεία να μην επιμολύνονται 
πριν χρησιμοποιηθούν. Εναλλακτικά, μπορεί να χρησιμοποιη¬ 
θούν εργαλεία μιας χρήσης. 

Α2. Μέθοδος με εκτομή με τη βοήθεια πλαισίου (ΤοπηρΙαΙθ 
θχοίείοη πηθίίιοά) 

Υλικά 

Αποστειρωμένο νυστέρι 
Αποστειρωμένη λαβίδα 

Αποστειρωμένο τετράγωνο πλαίσιο με εσωτερική περιοχή 
ΙΟοπί ή άλλο εμβαδό 

Αποστειρωμένες πλαστικές σακούλες κατάλληλες για την 
συλλογή και την αραίωση του δείγματος. 

Φορητό φλόγιστρο 
Βαμβάκι ή ύφασμα 
Αιθανόλη 70% και 90% κ.ο. 


Συλλογή δειγμάτων 

Με τη βοήθεια αποστειρωμένου τετράγωνου πλαισίου και 
νυστεριού κόβεται δείγμα πάχους 2πίππ περίπου από το κα¬ 
τάλληλο σημείο της επιφάνειας του σφαγίου. Το δείγμα το¬ 
ποθετείται σε κατάλληλη αποστειρωμένη πλαστική σακούλα 
η οποία έχει σημανθεί με τον κωδικό του δείγματος. 
Καθαρισμός και απολύμανση υλικών Όμοια με προηγούμενα. 
Β. Μη καταστρεπτική μέθοδος (για Σαλμονέλλα) 

Β1. Μέθοδος με τραχύ σπόγγο 
Υλικά 

Αποστειρωμένο αλατούχο πεπτονούχο διάλυμα (ρβρΐοηβ 
3311 άίΐυοπίδ) σε φιάλες σε όγκο 25,0 γπΙ. 

Αποστειρωμένος σπόγγος δειγματοληψίας (ελεύθερος από 
ανασταλτικούς παράγοντες) συσκευασμένος σε αποστειρω¬ 
μένη σακούλα 

Αποστειρωμένο τετράγωνο πλαίσιο με εσωτερική περιοχή 
ΙΟΟσπη 

Αποστειρωμένα γάντια 
Συλλογή δειγμάτων 

Ανοίγουμε τη σακούλα που περιέχει τον αποστειρωμένο 
σπόγγο και προσθέτουμε επαρκή ποσότητα πεπτονούχου 
διαλύματος ώστε να μουσκέψει ο σπόγγος χωρίς όμως να 
στάζει. Μαλάσουμε τον σπόγγο, με το χέρι έξω από τη σα¬ 
κούλα, ώστε να υγρανθεί εξ ολοκλήρου. Τοποθετούμε ένα 
ζευγάρι αποστειρωμένα γάντια και βγάζουμε τον σπόγγο από 
τη σακούλα του. Τοποθετούμε το αποστειρωμένο τετράγωνο 
πλαίσιο στην επιλεγμένη περιοχή του σφαγίου. Σφουγγίζουμε 
την περιοχή που εσωκλείεται στο πλαίσιο για περίπου 10 
φορές οριζόντια και 10 φορές κάθετα. Στη συνέχει τοποθε¬ 
τούμε το σπόγγο πάλι στη σακούλα του και προσθέτουμε το 
υπόλοιπο πεπτονούχο διάλυμα μέχρι συνολικού όγκου 25,0 πιΙ. 
Καθαρισμός και απολύμανση υλικών 
Τα υλικά μπορούν να ξαναχρησιμοποιηθούν εάν καθαρι¬ 
στούν καν απολυμανθούν όπως αναφέρεται προηγούμενα. 

1.5. Σήμανση, Αποθήκευση και Μεταφορά δείγματος 
Τα δείγματα πρέπει να σημανθούν και να συσκευαστούν 
κατάλληλα ώστε να είναι δυνατή η ταυτοποίησή τους και να 
εξασφαλίζεται η νομική και η αναλυτική εγκυρότητά τους. 

Σε κάθε δείγμα τοποθετείται ετικέτα στην οποία ανα- 
φέρεταί: α) ο αριθμός πρωτοκόλλου της δειγματίζουσας 
αρχής β) ο αριθμός δείγματος που θα είναι μοναδικός γ) 
η αρμόδια αρχή η οποία διεξήγαγε τη δειγματοληψία 
δ) το είδος και η ποσότητα του δείγματος ε) η αναφορά του 
εμβαδού της επιφάνειας που έχει δειγματιστεί ώστε να είναι 
δυνατή η εξαγωγή αποτελέσματος. 

Αφού κλειστούν καλά τα δείγματα ώστε να μην χυθούν 
τυχόν υγρά (π.χ. αίμα, πεπτονούχο διάλυμα) πρέπει να τοπο¬ 
θετηθούν σε ψυγείο ή σε ισοθερμικό δοχείο με παγοκύστες. 
Ιδιαίτερη προσοχή πρέπει να δίνεται ώστε τα δείγματα να μην 
έρχονται σε άμεση επαφή με τις παγοκύστες ή γενικότερα 
να μην παγώσουν. 

Τα δείγματα πρέπει να φτάσουν στο εργαστήριο σε 1 ώρα 
από τη δειγματοληψία ή σε διαφορετική περίπτωση πρέπει να 
αποθηκευτούν σε θερμοκρασία 2 0±2 Ο και να φτάσουν στο 
εργαστήριο το πολύ εντός 24 ωρών από τη δειγματοληψία. 

2. Δειγματοληψία επιφανειών για τον έλεγχο της αποτελε- 
σματικότητας της απολύμανσης 
2.1. Γ ενικοί Κανόνες δειγματοληψίας 
Σύμφωνα με τον Κανονισμό (ΕΚ) 2073/2005 πρέπει να λαμ- 
βάνονται δείγματα από τους τόπους μεταποίησης και τον 
εξοπλισμό που χρησιμοποιούνται για την παραγωγή τροφίμων. 

Η εξέταση αφορά καταμέτρηση της Ολικής Μεσόφιλης Χλω¬ 
ρίδας (Ο.Μ.Χ., Σ.Α.Μ., ΑΌΌ). 

Οι αρμόδιες αρχές μπορούν να εξετάζουν και οποιαδήποτε 
άλλη μικροβιολογική παράμετρο θεωρούν ότι μπορεί να βο¬ 
ηθήσει την εκτίμηση της αποτελεσματικότητας των μέτρων 
υγιεινής που έχουν ληφθεί. 

2.2. Τεχνικές δειγματοληψίας 

Χρησιμοποιήστε ένα υγρό (σύμφωνα με τις οδηγίες του 
Παραρτήματος IV) για να εξουδετερώσετε τα υπολείμματα 
του απολυμαντικού πριν την δειγματοληψία, ώστε το δείγμα 
να φτάσει στο εργαστήριο αναλλοίωτο. 

Α. Μέθοδος επαφής με τρυβλίο (ΟοηΙεοΙ ρΐεΐβ ππβΙΙιοά) 

Χρησιμοποιούνται εμπορικά διαθέσιμα κατάλληλα τρυβλία 
που περιέχουν το ανάλογο για την επιθυμητή εξέταση στε¬ 
ρεό θρεπτικό υπόστρωμα (άγαρ). Αφαιρούμε το καπάκι του 
τρυβλίου και πιέζουμε (χωρίς περιστροφή) την επιφάνεια του 
άγαρ πάνω στην υπό εξέταση επιφάνεια. Καλύτερα αποτε¬ 
λέσματα λαμβάνονται όταν η παραπάνω πίεση διαρκεί 10 
δευτερόλεπτα και η πίεση που ασκείται είναι περίπου 500 
γραμμαρίων. Αμέσως μετά κλείνουμε το καπάκι του τρυβλίου 
και το τοποθετούμε στο δοχείο μεταφοράς. 

Β. Μέθοδος βύσματος ή σπόγγου (δνναά ογ οΐοΐή/εροηρο 
πίθΐίιοά) 

Β1. Μέθοδος βύσματος (δννεά πηΘίΙιοά) 

Αφαιρούμε το βύσμα από τον αποστειρωμένο περιέκτη 
και το εμποτίζουμε με αποστειρωμένο κατάλληλο υγρό (π.χ. 
ΒυίίβΓθά ΡθρΙοηβ ννεΙθΓ, Φυσιολογικός ορός κ.α.) συγκεκριμένης 
ποσότητας (π.χ. ΙΟπηΙ ή ΙΟΟππΙ) που υπάρχει σε σωλήνα. Πιέζουμε 
το βύσμα στα τοιχώματα του σωλήνα για να αφαιρεθεί το 
υγρό που πλεονάζει. Τοποθετούμε την επιφάνεια του βύσμα¬ 
τος στην υπό εξέταση περιοχή και καθαρίζουμε, με κινήσεις 
προς δύο κατευθύνσεις που διαφέρουν μεταξύ τους 90, μια 
επιφάνεια 20οπη έως ΙΟΟοπη, στρίβοντας ταυτόχρονα το βύσμα 
μεταξύ του δείκτη και του αντίχειρα. Μετά την ολοκλήρωση 
της διαδικασίας τοποθετούμε το βύσμα μέσα στο σωλήνα 
με το κατάλληλο υγρό και σπάμε άσηπτα τον στειλεό του 
βύσματος. Τοποθετούμε τον σωλήνα στο δοχείο μεταφοράς. 

Β2. Μέθοδος σπόγγου (δροηρβ/οΐοΐίι ητίθΙΙιοά) 

Ανοίγουμε την συσκευασία του σπόγγου και τον αφαιρούμε 
άσηπτα, με την βοήθεια αποστειρωμένης λαβίδας ή αποστει¬ 
ρωμένου γαντιού. Υγραίνουμε τον σπόγγο με ικανοποιητική 
άλλα όχι υπερβολική ποσότητα αποστειρωμένου κατάλληλου 
υγρού (π.χ. ΒυίίθΓθά Ρορίοηο \Λ/ 31 θγ, Φυσιολογικός ορός κ.α.), 
που υπάρχει σε συγκεκριμένη ποσότητα (π.χ. 10πηΙ ή ΙΟΟππΙ) σε 
περιέκτη (π.χ. πλαστική φιάλη κ.α.). Σε περίπτωση που δειγμα- 
τίζονται υγρές επιφάνειες δεν είναι απαραίτητη η εφύγρανση 
του σπόγγου. 

Καθαρίζουμε την υπό εξέταση επιφάνεια και με τις δύο 
πλευρές του σπόγγου ακολουθώντας δύο διαφορετικές κα¬ 
τευθύνσεις κάθετες μεταξύ τους. Επιστρέφουμε τον σπόγγο 
και το υπόλοιπο υγρό σε αποστειρωμένο περιέκτη (ή εάν 
χωράει στον περιέκτη του υγρού), με τέτοιο τρόπο ώστε να 
μην υπάρχει καμία απώλεια υγρού. 

Εναλλακτικά, εάν η ποσότητα του υγρού είναι τέτοια που 
δεν υπάρχει πιθανότητα απωλειών, μπορούμε να τοποθετή¬ 
σουμε τον σπόγγο και το υγρό σε αποστειρωμένη σακούλα 
και μετά τον εμποτισμό του σπόγγου να αναποδογυρίσουμε 
την σακούλα στο χέρι μας, σαν γάντι, κρατώντας τον σπόγγο 
και κάνοντας την δειγματοληψία. 

Τέλος, κλείνουμε καλά τον περιέκτη με τον σπόγγο και το 
υγρό και τα τοποθετούμε στο δοχείο μεταφοράς. 

2.3. Σήμανση, Αποθήκευση και Μεταφορά δείγματος 

Τα δείγματα πρέπει να σημανθούν και να συσκευαστούν 
κατάλληλα ώστε να είναι δυνατή η ταυτοποίησή τους και να 
εξασφαλίζεται η νομική και η αναλυτική εγκυρότητά τους. 

Σε κάθε δείγμα τοποθετείται ετικέτα στην οποία αναφέ- 
ρεταί: α) ο αριθμός πρωτοκόλλου της δειγματίζουσας αρχής 
β) ο αριθμός δείγματος που θα είναι μοναδικός γ) η αρμόδια 
αρχή η οποία διεξήγαγε τη δειγματοληψία και δ) το εμβαδόν 
της επιφάνειας που έχει δειγματιστεί καθώς και η ποσότητα 
του υγρού που έχει χρησιμοποιηθεί για τον εμποτισμό του 
βύσματος ή του σπόγγου, ώστε να είναι δυνατή η εξαγωγή 
αποτελέσματος. 

Αφού κλειστούν καλά τα δείγματα ώστε να μην χυθούν τυ¬ 
χόν υγρά (π.χ. πεπτονούχο διάλυμα) πρέπει να τοποθετηθούν 
σε ψυγείο ή σε ισοθερμικό δοχείο με παγοκύστες. Ιδιαίτερη 


προσοχή πρέπει να δίνεται ώστε τα δείγματα να μην έρχο¬ 
νται σε άμεση επαφή με τις παγοκύστες ή γενικότερα να 
μην παγώσουν. 

Τ α δείγματα πρέπει να φτάσουν στο εργαστήριο κατά προ¬ 
τίμηση εντός 4 ωρών από τη δειγματοληψία, τοποθετημένα 
σε ισοθερμικό δοχείο και σε θερμοκρασία 2°0±2°0. Η εξέταση 
από το εργαστήριο πρέπει να γίνει το πολύ εντός 24 ωρών 
από τη δειγματοληψία. 

3/Εγγραφα 

3.1'Εκθεση δειγματοληψίας 

Για κάθε δειγματοληψία συντάσσεται έκθεση δειγματοληψί¬ 
ας σύμφωνα με το υπόδειγμα του Παραρτήματος V. Η έκθεση 
δειγματοληψίας παραμένει στην αρμόδια δειγματίζουσα αρχή, 
η οποία εγγυάται ότι πρόσωπα χωρίς άδεια δεν έχουν πρό¬ 
σβαση σε αυτό και διασφαλίζει την αναμφισβήτητη ταυτοποί¬ 
ηση του εκάστοτε δείγματος. Αντίγραφο της έκθεσης πρέπει 
να δίνεται στον παραγωγό ή τον εκπρόσωπο της επιχείρησης. 

3.2. Δελτίο αποστολής δείγματος 

Συντάσσεται Δελτίο αποστολής δείγματος σύμφωνα με το 
υπόδειγμα του Παραρτήματος VI σε δύο (2) αντίγραφα: 

- το πρωτότυπο φυλάσσεται στη Δειγματίζουσα Αρχή. 

- ένα αντίγραφο στέλνεται στο εργαστήριο αναλύσεων συ¬ 
νοδεύοντας τα δείγματα. 

4. Συχνότητα επίσημης δειγματοληψίας 

Η επίσημη δειγματοληψία αποτελεί αναπόσπαστο μέρος 
του επισήμου ελέγχου και τα προϊόντα κάθε σφαγειοτεχνι- 
κής εγκατάστασης θα πρέπει να ελέγχονται μικροβιολογικά 
τουλάχιστον μία (1) φορά το χρόνο, ως προς τη συμμόρφωση 
τους με την ισχύουσα ενωσιακή και εθνική νομοθεσία. 

Ειδικά, από 01.01.2015 η επαλήθευση της ορθής εφαρμογής 
από τους υπευθύνους επιχειρήσεων τροφίμων του σημείου 
2.1.4 (κριτήριο υγιεινής κατά τη διάρκεια της διαδικασίας για 
53ΐηηοηβΙΐ3 σε σφάγια χοίρων) του παραρτήματος I του κανο¬ 
νισμού 2073/2005, γίνεται με τη λήψη των ακόλουθων μέτρων: 

α) επίσημη δειγματοληψία με τη χρήση της ίδιας μεθόδου 
και έκτασης για τη δειγματοληψία όπως αυτές που χρησιμο¬ 
ποίησαν οι υπεύθυνοι επιχειρήσεων τροφίμων. Τουλάχιστον 49 
τυχαία δείγματα λαμβάνονται σε κάθε σφαγείο κάθε χρόνο. 
Αυτός ο αριθμός των δειγμάτων μπορεί να μειωθεί σε μικρά 
σφαγεία βάσει αξιολόγησης της επικινδυνότητας- και/ή 

β) συλλογή όλων των πληροφοριών για τον συνολικό αριθμό 
και τον αριθμό θετικών στη 53ΐπηοηθΙΐ3 δειγμάτων που έλα¬ 
βαν οι υπεύθυνοι της επιχείρησης τροφίμων σύμφωνα με το 
άρθρο 5 παράγραφος 5 του κανονισμού 2073/2005, εντός του 
πλαισίου του σημείου 2.1.4 του παραρτήματος I. 

Ωστόσο, οι αρμόδιες κτηνιατρικές αρχές έχουν τη δυνατό¬ 
τητα να αυξήσουν τη συχνότητα δειγματοληψίας εφόσον το 
κρίνουν απαραίτητο. Η επίσημη δειγματοληψία επιφανειών 
γίνεται εφόσον κριθεί απαραίτητο από την κεντρική ή τοπική 
αρμόδια αρχή. 

5. Μέτρα σε περίπτωση μη συμμορφούμενων αποτελεσμάτων 

Σε περίπτωση μη συμμορφούμενων αποτελεσμάτων θα 

πρέπει: 

Α) σε περίπτωση μη συμμόρφωσης με τα μικροβιολογικά 
κριτήρια τα οποία ελέγχουν την υγιεινή της παραγωγικής 
διαδικασίας να γίνονται έγγραφες συστάσεις στον υπεύθυ¬ 
νο της εγκατάστασης για ανάληψη ανάλογης διορθωτικής 
ενέργειας και να διενεργείται εκ νέου δειγματοληψία σε 15 
μέρες. Σε περίπτωση τριών διαδοχικών μη συμμορφώσεων 
με κριτήρια που ελέγχουν την υγιεινή της παραγωγικής δι¬ 
αδικασίας θα επιβάλλονται κυρώσεις σύμφωνα με το νόμο 
4235/2014 (ΦΕΚ Α' 32). 

Β) σε περίπτωση μη συμμόρφωσης με μικροβιολογικά κρι¬ 
τήρια ασφάλειας να λαμβάνονται όλα τα κατάλληλα μέτρα 
για την εξάλειψη του κινδύνου στην εγκατάσταση και να 
εφαρμόζονται οι διατάξεις του νόμου 4235/2014 (ΦΕΚ Α' 32). 

Γ) Όλα τα θετικά δείγματα να κοινοποιούνται στη Γ ενική Δ/ 
νση Κτηνιατρικής, Δ/νση ΚΔΥ. 

ΠΑΡΑΡΤΗΜΑ II 

Προϋποθέσεις για τη μείωση της συχνότητας των αυτοελέγχων σε σφαγεία οπληφόρων 


1 


Ετήσια παραγωγή ανά 
είδος 


100.000 χοίρους, αίγες, 
πρόβατα 


Συχνότητα Δειγματοληψίας 


Αρχική συχνότητα 

(μπορεί να περιλαμβάνει 
αποτελέσματα ληφθέντα πριν την 
έκδοση της παρούσης) 

ΟΜΧ και Εντεροβακτηριοειδή 


5 σφάγια/ είδος μία φορά την 
εβδομάδα για 6 συνεχόμενες 
εβδομάδες 

(6 χ 5 = 30 δείγματα / είδος) 


Ελαττωμένη 
συχνότητα μετά από 
ευνοϊκά 
αποτελέσματα 
ΟΜΧ και 


Εντεροβακτηριοειδή 


5 σφάγια / είδος κάθε 
δύο εβδομάδες 


Σαλιιονέλλα : 

5 σφάγια / είδος μία φορά την 
εβδομάδα για 30συνεχόμενες 
εβδομάδες 

(30 χ 5 = 150 δείγματα / είδος) 


Σαλιιονέλλα : 

5 σφάγια / είδος κάθε 
2 εβδομάδες 


2 7.500 με 20.000 βοοειδή ή 
ιπποειδή 

37.500 με 100.000 χοίρους, 
αίγες, πρόβατα 


ΟΜΧ και Εντεροβακτηριοειδή 

5 σφάγια/ είδος μία φορά την 
(εβδομάδα για 2 συνεχόμενες 
εβδομάδες 

(5x2 = 10 δείγματα / είδος) 


ΟΜΧ και 

Εντεροβακτηριοειδή 

5 σφάγια / είδος κάθε 
4 εβδομάδες 


Σαλιιονέλλα : 

5 σφάγια / είδος κάθε 4 εβδομάδες. 


3 1.500 με7.500 βοοειδή ή 
ιπποειδή 

7.500 με 37.500 χοίρους, 
αίγες, πρόβατα 


4 Κάτω από 1500 βοοειδή ή 
ιπποειδή 

Κάτω από 7.500 χοίρους, 
αίγες, πρόβατα 


ΟΜΧ και Εντεροβακτηριοειδή 

5 σφάγια/ είδος μία φορά την 
εβδομάδα για 2 συνεχόμενες 
εβδομάδες 

(5x2 = 10 δείγματα / είδος) 
Σαλιιονέλλα : 

5 σφάγια / είδος κάθε 
ΟΜΧ και Εντεροβακτηριοειδή 

5 συνεχόμενα σφάγια /είδος / 
έτος 

(5 δείγματα/ είδος) 


ΟΜΧ και 

Εντεροβακτηριοειδή 

5 σφάγια / είδος κάθε 
12 εβδομάδες 


12 εβδομάδες 
ΟΜΧ και 


ι\αι 

Εντεροβακτηριοειδή 

; 5 συνεχόμενα 
σφάγια / είδος / έτος 


• Σαλιιονέλλα : 

5 συνεχόμενα σφάγια /είδος / έτος 






































































































19974 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ Π1 


Τα υλικά εξουδβτέρωσης, τα οποία μπορούν να χρησιμοποιηθούν στις περισσότερες περιπτώσεις 
φαίνονται στον παρακάτω πίνακα. Σε διάλυμα που περιέχει 1 ρ/Ί πεπτόνη και 8.5μ/Ί χλωριούχο νάτριο 
προστίθενται στις συγκεντρώσεις που αναφέρονται παρακάτω. Η αποστείρωσή τους γίνεται στους 
121°Γ για 15ηιίη. 


Συστατικό 

Συγκέντριυση 

δοτόϊίίΐιι ιηοηοοίεαίε (Ροΐνεοτύαίε 80) 

30 μ/1 

Γεαίύίιι 

3 μ/1 

δοιίϊιιηι Ιΐύοδίιΐίύίε 

5 μ/1 

Γ-Ηϊδίίιύηε 

1 Φ 

δ&ροηίη 

30 μ/1 


Δεν είναι δυνατόν να περιγράφει ένα υλικό εξουδβτέρωσης για όλες τις περιπτώσεις, αλλά εξαρτάται 
από το απολυμαντικό που πρέπει να εξουδετερωθεί. Γενικά, το δοτύίΐαη ηιοηοοίοαίο και η I ,εαίΐύη 
μπορούν να χρησιμοποιηθούν για την εξουδετέρωση υπολειμμάτων απολυμαντικών (π.χ. τεταρτοταγείς 
βάσεις του αμμωνίου, αμφοτερικίνες). Το δοάϊιυιι ίΐιίοευί&ΐο είναι καλό για την εξουδετέρωση 
απολυμαντικών με βάση κάποιο αλογόνο (π.χ. Χλώριο, Βρώμιο, Ιώδιο). Για την εξουδετέρωση 
απολυμαντικών με βάση το υπεροξείδειο μπορεί να χρησιμοποιηθεί καταλάση. 

ΠΑΡΑΡΤΗΜΑ IV 



ΕΛΛΗΝΙΚΗ ΔΗΜΟΚΡΑΤΙΑ 

ΠΕΡΙΦΕΡΕΙΑ. ./>,,/20... 

ΔΙΕΥΘΥΝΣΗ ΑΓΡΟΤΙΚΗΣ ΟΙΚΟΝΟΜΙΑΣ 

& ΚΤΗΝΙΑΤΡΙΚΗΣ ΑΡ. ΠΡΩΤ.: XXX 

ΠΕΡΙΦΕΡΕΙΑΚΗΣ ΕΝΟΤΗΤΑΣ. 

ΤΜΗΜΑ ΚΤΗΝΙΑΤΡΙΚΗΣ Αρ. δείγματος: XXX 

Ταχ. Δ/νση: 

Τηλέφυινα: 

Ραχ : 
ίΜΠϋίΙ: 

Πληροφορίες: 


ΕΚΘΕΣΗ ΔΕΙΓΜΑΤΟΛΗΨΙΑΣ 


Στοιχεία επΓ/είρικτιις 


Επωνυμία: 

Είδος Επιχείρησης: 

Κωδικός ΕΕ: 

Διεύθυνση: 

Δήμος/Δ.Δ./Κοινότητα: 

Τηλ.: 

Ριιχ: 

Ε-ιπτιιΙ: 1 

Ονοματεπώνυμο νομίμου εκπροσώπου: 

ΑΦΜ: 


Στοιχεία δείν»ατο<; 


Είδος 

Σφάγιο □ Επιφάνεια □ 

Ποσότητα δείγματος ή εμβαδό 

1 επιφάνειας 


I Ποσότητα του υγρού που έχει 

χρησιμοποιηθεί για τον εμποτισμό του 
βύσματος ή του σπόγγου 


Θερμοκρασία συντήρησης 

Κατάψυξη □, 4'ύξη □, Θερ'σία Περ/'ντος □. Θερμ/σία > 65°(Γ □. | 

Άλλο □ προσδιορίστε:. 

1 ^ , . Ισόθερμο δοχείο υπό ψύξη □. Υπό κατάψυξη □. Θερμ/σία περιΒ/ντυς □ . 

| Τρόπος μεταφοράς } Αλλο □ προσδιορίστε: ....' 


Γ,ηΙβηώαο^ίαί'βαε Π 

8αΙιηοηβΙΙα ερρ. □ 

ΟΜΧ □ 

Αιτοι>μενΐ|(-*,ς) ι>ςέτασΐ|(”δΐ^) 

: ΤΗΜηνΙΙα $ρρ. π 

Αλλο: 


ΣτοΓ/εία δεΐΎΐι«τολη\ιήαί 


Ημ/νία <& ώρα δειγματοληψίας 


Σημείο δειγματοληψίας 


Ονοματεπώνυμο υπαλλήλου επιχ/σης 
που παρίσταται στον έλεγχο: 


Υπογραφή 


ΣΤΟΙΧΕΙΑ ΚΛΙΜΑΚΙΟΥ ΕΛΕΓΧΟΥ: 

Ονοματεπώνυμο : .Ιδιότητα/Ύπηρεσία:.Υπογραφή: 

Ονοματεπώνυμο : .Ιδιότητα/ Υπηρεσία:.Υπογραφή: 


Ο Προϊστάμενος 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ V 



ΕΛΑΗΝΙΚΗ ΔΗΜΟΚΡΑΤΙΑ 
ΠΕΡΙΦΕΡΕΙΑ. 

ΔΙΕΥΘΥΝΣΗ ΑΓΡΟΤΙΚΗΣ ΟΙΚΟΝΟΜΙΑΣ 
&ΚΤΗΝΙΑΤΡΙΚΗΣ 

ΠΕΡΙΦΕΡΕΙΑΚΗΣ ΕΝΟΤΗΤΑΣ. 

ΤΜΗΜΑ ΚΤΗΝΙΑΤΡΙΚΗΣ 

Ταχ. Δ/νση: 

Τ ηλέφωνα: 

Ραχ : 

6-ηΐ3)1: 

Πληροφορίες: 


.Λ.,/20... 

ΑΡ. ΠΡΩΤ.: XXX 
Αρ. δείγματος: XXX 
ΠΡΟΣ : Εργαστήριο. 


ΘΕΜΑ: Αποστολή δείγματος 

Σας αποστέλλουμε δείγμα/τα και παρακαλούμε για την εξέτασή του/τους σύμφωνα με τα κάτιοθι 
στοιχεία : 


Στοιχεία δείγματος 


Είδος 

Σφάγιο □ Επιφάνεια □ 

Ποσότητα δείγματος ή εμβαδό 
! επιφάνειας 


Ποσότητα του υγρού που έχει 
χρησιμοποιηθεί για τον 
εμποτισμό του βύσματος ή του 
σπόγγου 


θερμοκρασία συντήρησης 

Κατάψυξη □. Ψύξη □. Θερ/σία Περ/ντος □, Θερμ/σία > 65‘Ό □. 

Αλλο □ προσδιορίστε:. 

Τρόπος μεταφοράς 

Ισόθερμο δοχείο υπό ψύξη □. Υπό κατάψυξη □. Θερμ/σία περιβ/ντυς □ 

Αλλο □ προσδιορίστε:. 


Αιτούμενη(-ες) εξύταση(-εις) 


ΕηΙβΐοΗααύήααβαβ ι 

8αΙηιοηβΙΙα κρρ. α 

ΟΜΧ □ 

ΤνίαΗίηβΠα φρ, υ 

| Αλλο: 


Στοιχεία δείΎΐιατοληιι/ίας 


Ημερομηνία και ώρα 
δειγματοληψίας 


Σημείο δειγματοληψίας 



ΣΤΟΙΧΕΙΑ ΚΛΙΜΑΚΙΟΥ ΕΛΕΓΧΟΥ: 

Ονοματεπώνυμο: .Ιδιότητα/ Υπηρεσία:.Υπογραφή: 

Ονοματεπώνυμο : .Ιδιότητα/ Υπηρεσία:.Υπογραφή: 


Ο Προϊστάμενος 


Αρθρο 4 
Κυρώσεις 

Στους παραβάτες των διατάξεων της παρούσας επιβάλλονται οι κυρώσεις των άρθρων 9 και 10 του Π.Δ/τος 4235/2014. 
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Μα'ίου 2014 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΘΕΟΦΙΛΟΣ ΛΕΟΝΤΑΡΙΔΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 





































































